Reisebricht # 3     10/08/2007 und 11/08/2007  Singapur       So, nochdäm mr eusi ersti Nacht in däm andere Erdteil guet hinter eus brocht hän simer gmüetlich go zmörgele. So gstärkt hets eus denn schwer zu däm coole Pool zoge! (siehe Fotoalbum Singapur") Dört hemer eus guet chöne 1-2h erhole. Spöter hemer  aber natürlich au no chli dStadt welle go uskundschafte. Was no zsäge isch, s'Klima isch dr Hammer! Immer so zwüsche 25 und 30 Grad aber nie so drückend, wirklich agnähm. Und was es scho vo Afang ah ins Aug gstoche isch, die Stadt wirkt unglaublich Jugendlich. Me het s'Gfühl s'Durchschnittsalter isch durchgehend zwüsche 20 und 30 uf dr Stross, me gseht so zäge keine ältere Lüt. Und trotzdem isch d'Stadt so öbis vo suber und friedlich, me mues do wirklich nie (au z'Nacht nid) Angst ha. D'Lüt sin sehr  rücksichtsvoll, hilfsbereit und fründlich! (Do drzue spöter no es Erlebnis.)   So simer denn am Obe an die Wundervolli Marina Bay (Bucht vo Singapur). Die Flussmündig ins Meer und dere moderne Skyline im Hintergrund isch wirklich bezaubernd (siehe Fotoalbum). Mr sin denn wie viili anderi Lüt (v.a. Iheimischi) an dr Bucht umegschlenderet und hän das ganze eifach uf eus lo würke und gnosse. Mr hän denn au e schöns Restaurant direkt an dr Bucht gfunde, wome cha asiatisch ässe. (Isch eus  vome Iheimische vorgschalge worde). Mr hän denn dänkt, mr wän do nid ein uf Tourist mache und bstelle sMenü grad in dr Landessproch! for me Phu Las Ko Lhan!" and for me Si Chu Pi Na Son" - oder so! Mr hän denn natürlich au nid gaanz genau gwüsst, mit was mr jez do dr Chällner beuftreit hän, aber mr hän eus seeehr asiatisch gfühlt!! =) (au wenn dr Chällner bis and Ohre hindere glacht het) Uf jede Fall ischs denn cho, ich ha Poulet and sonere Honig-Zitrone Sauce gha, das isch usgezeichnet gsi! Au dr Anna  ihres het super usgseh, aber wo si scho nur dGable abgschleckt het, het si sGfühl gha sGurgeli glüeht. (ich ha bi dr Bstellig no dänkt, dass si d Tonlag nid genau breicht het!;)Aber sisch trotzdem guet gsi, und het so richtig durebutzt. Si het denn emel fascht sganze gässe.   Mr händ denn glich no wele chli Sightseeing mache. Drum simer denn uf eis vo dene vile härzige Schiffli im Hafe go e Stadtrundfahrt mache (siehe Fotoalbum). Sisch dr Hammer gsi. Noch dere Rundfahrt hemer denn  unbedingt ins Raffles Hotel wele go dr berüehmti Singapore Sling" drinke. (Das isch es sehr bekannts Imperial Hotel" in Singapur.) Do mir eus scho sehr vertraut gfühlt händ mit Singapur, simer eifach mol druflos gloffe.."jäjä, das mues dört hinde neume si". Nochdem mr denn doch gaaanz eso genau gwüsst hän in welere Richtig dasses jez gnau ligt, hemer denn mol gfunde mr löhn eus mol die igschlageni Richtig lo bestätige vo eim wo sich vellicht no chli vertrauter fühlt. Mr hän denn dr negscht gfrogt, wo in sim  Auto am Strosserand ghockt isch. Sorry, is this the direction to the old Raffles Hotel?!". Hihihi, no no, is abaut 30 minits in odel dailegschen hihi! I show you!" Uff..mr hän scho gluegt, in weli Richtig dass er zeigt..!? come on..sit in! I dlive you!" Ah ou, wältklass!   Nochdem mr öbbe 10min quer durchd Stadt gfahre si (hmm)..und er eus no einiges über Singapur verzellt het, simer grad vor das Hotel gfahre. Wo mir denn hän well e paar Singapur $ us eusem Reiseportemonnaie  neh, het er grad gseit: Even don't think about giving me monney! That's fol flee!! Fliends flom witzeland!"-Mr hän jo scho gli gmerkt, dassd Lüt seeehr fründlich und hilfsbereit si, aber grad eso!! Das chönt me bi eus glaub au vergässe!!   Uf jede Fall simer denn no zu eusem Singapur Sling cho. Und das für öbb 18.- Chf pro Drink!! (Sunscht isch alles eigentlich sehr günstig, aber das isch halt e seeehr vornehms Hotel!) Er isch denn emel super gsi. Mr si denn no durch eis vo dene  vile riesige Ichaufszentre bummlet (wo meischtens bis öbbe am 11 z'Nacht offe hän) und denn zfride und müed ins Bett.       Unterdesse hemer eusi Koffe packt und hän uscheckt. Jez höckle mr no ime Kaffi und warte bis zobe euse Flug goht! Das heisst morn simer denn in AUSTRALIA!!   Also, das wers vo Singapur   Bis gli..